בשנת 1970 החלה להכין את עבודת הדוקטורט שלה בנושא "שינוי חברתי במושב ותיק – נהלל". במהלך הכנת הדוקטורט שהתה באוניברסיטת מנצ'סטר באנגליה והמשיכה וסיימה באוניברסיטת תל אביב בהנחייתו של פרופ' עמנואל מרקס. במהלך הכנתו גם לימדה והרצתה בנושא סוציולוגיה כפרית בבית ספר לעבודה סוציאלית של אוניברסיטת חיפה. את תואר הדוקטור קיבלה בשנת 1979. בשנים שלאחר קבלת הדוקטורט השתתפה והרצתה בקונגרסים שונים ברחבי העולם בין השאר: בדרום אפריקה, במקסיקו, בבודפשט, בווינה ועוד.
נבו הייתה גם ממקימות שדולת הנשים בישראל בדצמבר 1988. במהלך השנים הייתה חברת ההנהלה ושימשה אף כסגנית וממלאת מקום יושבת הראש אליס שלוי. במהלך השנים הייתה פעילה מאוד בשדולה בייחוד בקידום הייצוג הפוליטי של נשים בכנסת.
בג"ץ ד"ר נעמי נבו נ' בית הדין הארצי לעבודה.
בשנת 1984 התבקשה נבו לצאת לפנסיה מעבודתה בסוכנות היהודית, על פי החוק התקף באותה עת, בגיל פרישה 60 לנשים ו-65 לגברים. נבו פנתה בתביעה לבית הדין האזורי לעבודה ואחר כך לבית הדין הארצי לעבודה לאפשר לה להמשיך בעבודתה עד גיל 65. בדצמבר 1986 דחה בית הדין הארצי לעבודה את בקשתה. בעקבות זאת עתרה לבג"ץ נגד בית הדין הארצי לעבודה בבקשה לקבוע גיל פרישה אחיד לנשים ולגברים. ב-1990 פסק בג"ץ (בראשות השופט גבריאל בך) שגיל הפרישה השונה יבוטל. עוד לפני פסיקת בג"ץ, אך בעקבות מאבקה של נבו, נחקק חוק גיל פרישה שווה לעובדת ולעובד, התשמ"ז-1987, שקבע כי עובדת אשר בהסדרה קיבוצית (לא בחוזה אישי), נקבע לה גיל פרישה נמוך מזה שנקבע לגבר עובד, רשאית לפרוש בכל גיל שבין גיל הפרישה שנקבע לעובדת וגיל הפרישה שנקבע לעובד.
נעמי נבו הייתה נשואה ליוסף נבו במשך 53 שנים, עד לפטירתו בשנת 2001. לזוג שני בנים.
The Quarterly Journal of Economics
קומודיפיקציה
בית היוצרים
מגלן מצויץ
מגלן מצויץ (שם מדעי: Geronticus) הוא סוג של עופות ממשפחת הכפניים, החיים בביצות באירופה, אסיה (כולל ישראל) ואפריקה ולהם נוצות שחורות היוצרות ציצה סביב הצוואר. יש להם פנים קירחות ומקורים אדומים.
בסוג זה ישנם 2 מינים:
מגלן (סוג)
מגלן או איביס (שם מדעי: "Eudocimus") הוא סוג של עופות מים בעלי מקור, צוואר ורגליים ארוכים, החיים באזורי ביצות. הם שייכים למשפחת הכפניים ומקורם מזכיר מגל, מה שנתן להם את שמם.
מגלנים אלה חיים באזורים הטרופיים של אמריקה. האחד לבן עם מקור אדום והשני אדום עם מקור שחור. הגוון האדמוני מגיע מהרכב מזונו.
מיון.
בסוג זה שני מינים:
עין צור
עין צור הוא מעיין שכבה בשטח פארק רמת הנדיב. אפשר להגיע אליו בשביל מסומן מגן הנדיב ברמת הנדיב, או בדרך קצרה יותר, ממגרש החנייה של בית הספר אורט בנימינה משם יוצא שביל מסומן בסימון שביל ישראל ומגיע למעיין לאחר כ-500 מטר.
כדי להגדיל את ספיקת המעיין נחצבה במקום ניקבה המגיעה עד למקום הנביעה. בגלל בעיית בטיחות חסומה הגישה למקור הנביעה בשער מתכת נעול. בקרקעית הניקבה התגלו כ-2000 מטבעות מהתקופה הביזנטית. משערים שלמעיין יוחסו סגולות פריון והנשים שטבלו שם השליכו לתוך הניקבה את המטבעות.
מהניקבה יוצאת אמת מים שחלקה מקורה, המסתיימת בבריכת אגירה גדולה ששימשה כבריכת רחצה וגם כבריכת אספקה לבוסתנים והשדות באזור ולבית המרחץ.
מדרום לבריכה הגדולה שכיום היא ריקה, נמצאות שתי בריכות מים שנבנו על ידי חברי היישוב הבית"רי תל צור.
בית המרחץ הוקם במאה ה-1 לפנה"ס ושימש עד סוף תקופת המרד הגדול בשנת 70 לספירה. זה בית מרחץ קטן יחסית ששימש את תושבי חורבת עלק הסמוכה. חדרי הרחצה ערוכים בטור. ממערב יש שבע מדרגות המוליכות לחדר המלתחה (אפודיטריום) ובו בריכת מים קרים (פריגידריום). לאחר הטבילה עברו המתרחצים לחדר הביניים (טֶפידריום) ומשם לחדר החם (קָלדריום). מתחת לרצפת הקלדריום היה חלל אליו הגיע אוויר חם כמו תנור ולאחר שהתחממה, שפכו עליה מים ונוצרו אדים חמים כמו בסאונה.
מוריה (מערכת איכון)
מוריה (באנגלית: GroundPoint) היא מערכת לאיכון טקטי של מטרות קרקעיות בייצור התעשייה האווירית לישראל. על פי הצהרות הייצרן, המערכת, שנחשפה באירוע AUSA 2015, מאכנת בדיוק של מטרים ספורים.
על פי דווחים, המערכת מבצעית (נכון ל 2015) ומשמשת יחידות תצפית במשימות איכון מטרות לטווח של עד 20 ק"מ בדיוק של 2-3 מטרים באופן אמין.
המערכת משמשת לצורכי איכון מטרות עבור חימוש מוכוון GPS וסיוע בשיפור דיוק הפגיעה של חימושים סטטיסטיים.
לייבשטנדרטה
אל-חסנה
סטאבאנגר
סטבנגר
ריסה
ריסה (שם מדעי: Rissa) הוא סוג ובו שני מינים של עופות ימיים, ממשפחת השחפיים.
הם עדינים יחסית לרוב מיני השחפים, וחיים בעיקר בלהקות גדולות בצוקים בימים הארקטיים והתת-ארקטיים, בדרך כלל עם עופות ימיים אחרים כמו שחפים אחרים, שחפיות, סולות ואלקות.
שני המינים בסוג זה הם:
קמיקי
קמיקי (שם מדעי: "Chauna") הוא סוג של עופות מים הקרובים לברווזים וחיים רק בדרום אמריקה. הם בעלי מקור אדום קצר, לחיים לבנות וציצה שחורה על הראש. הם מזכירים בהרבה מהרגליהם אווזים אך חיים על היבשה ויודעים לרוץ מהר אך לא יודעים לשחות. בעונת הרבייה הם משמיעים קריאות חזקות מאוד מגרונם.
בסוג זה ישנם 2 מינים:
אפודי (סוג)
אפודי (שם מדעי: "Chrysolophus") הוא סוג של עופות ממשפחת הפסיוניים ומסדרת התרנגולאים והם בעלי נוצות צבעוניות גדולות ומקושטות ונפוצים גם במשכנות האדם, לעיתים זנבם גדול ביותר והוא מקושט בנוצות לבנות מפוספסות בשחור.
במקרים רבים הם הופצו מסביבתם הטבעית של אזור אסיה לעבר גנים באירופה ואף השתחררו לטבע באירופה.
מיון.
בסוג ישנם 2 מינים:
תומאס בייס
תומאס בייס (באנגלית: Thomas Bayes; 1701 - 7 באפריל 1761) היה סטטיסטיקאי, פילוסוף וכומר פרסביטריאני אנגלי. בייס ידוע בעיקר כמי שהגה את המשפט הקרוי על שמו: חוק בייס. בייס לא פרסם את חוק בייס; הוא פורסם לאחר מותו על ידי ריצ'רד פרייס, שערך ופרסם את הדפים שבייס כתב על הנושא.
ביוגרפיה.
תומאס בייס היה בנו של ג'ושוע בייס, כומר פרסביטריאני. כנראה שנולד במחוז הרטפורדשייר שבדרום מזרח אנגליה. משפחתו הייתה משפחה נון-קונפורמיסטית משפילד. בשנת 1719 התחיל ללמוד לוגיקה באוניברסיטת אדינבורו. אחרי שסיים את לימודיו בשנת 1722 חזר ללונדון ועד שנת 1734 סייע לאביו בתפקידו ככומר בקפלה. ב-1734 עבר למחוז קנט, שם היה כומר בקפלת מאונט ציון עד שנת 1752.
בייס פרסם שתי עבודות: Divine Benevolence שעסקה בתאולוגיה ופורסמה בשנת 1731; ובתחום המתמטיקה עבודה שפורסמה בשנת 1736 בעילום שם — שם הפרסום הוא "An Introduction to the Doctrine of Fluxions, and a Defence of the Mathematicians Against the Objections of the Author of The Analyst". בעבודה זו הוא מגן על אייזק ניוטון כמענה לביקורת של ג'ורג' ברקלי. בשנותיו האחרונות גילה עניין רב בהסתברות.
בשנת 1755 חלה ובשנת 1761 נפטר.
קוליברי כיפה (סוג)
קוליברי כיפה (שם מדעי: Calypte) הוא סוג של קוליברים החיים במערב אמריקה הצפונית וניזונים מפרחים בעודם מרחפים באוויר. הם בעלי "כיפת" נוצות על ראשם והחזה מקושט באדום או סגול נוצץ.
זהו סוג קטן בעל שני מינים:
חוקת רומניה 1948
חוקת רומניה 1948 הייתה החוקה הרפובליקנית והקומוניסטית הראשונה של רומניה או ליתר דיוק הרפובליקה העממית הרומנית. החוקה אושרה על ידי האספה הלאומית הגדולה של רומניה (Marea Adunare Națională), הגוף המחוקק של רומניה בתקופה הקומוניסטית.
החוקה שפורסמה ב-13 באפריל 1948 הייתה חוקה המבוססת על חוקת רומניה 1923 עם תיקונים ושינויים ברוח חוקת ברית המועצות (1936). החוקה הזאת הוחלפה ב-1952 על ידי חוקת רומניה 1952.
אורטל בן דיין
אורטל בן דיין (נולדה ב-12 ביולי 1981) היא אשת תקשורת, סוציולוגית, אקטיביסטית פמיניסטית מזרחית, בלוגרית, ומעצבת אופנה ותכשיטים.
התפרסמה לראשונה במסגרת תביעה שלה נגד האוניברסיטה העברית בגין הטרדה מינית, אשר הביאה לשינוי התייחסותה של האוניברסיטה ליחסים בין סגל לסטודנטים, וכן את אופן הטיפול בתלונות סטודנטים על הטרדה מינית מצד חברי סגל. לאחר מכן השתתפה בתוכניות אקטואליה ובידור וכן השתתפה כדיירת בבית האח הגדול. בן דיין פעילה בסוגיות חברתיות ופוליטיות וכותבת עבור "כתב העת את" בנושאי פוליטיקה וחברה.
ביוגרפיה.
בן דיין נולדה בקריית שמונה, למשפחה ממוצא מרוקאי. כשהייתה בת 12 הוריה התגרשו, ובגיל 15 עברה להתגורר עם סבתה. לאחר שסולקה מתיכון דנציגר שבו למדה בקריית שמונה, עברה לבית הספר הקיבוצי בכפר בלום. בעת שירותה הצבאי הייתה מורה חיילת, ובאותה העת כבר החלה את פעילותה החברתית במסגרת ארגוני נוער, כגון שח"ר ומהפך. סיימה ב-2006 תואר ראשון ביחסים בינלאומיים וסוציולוגיה, וב-2010 תואר שני בסוציולוגיה ואנתרופולוגיה באוניברסיטה העברית, שניהם בהצטיינות.
בגיל 26 התחתנה והתגרשה שנה לאחר מכן. במשך כשנתיים הייתה בזוגיות עם מבקש מקלט מסודאן. ביוני 2016 נישאה לעיתונאי חגי מטר. באוגוסט 2017 נבחרו השניים על ידי Time Out תל אביב לרשימת "הפאוור קאפלז" (הזוגות המשפיעים) של תל אביב. ביוני 2019 נולד לשניים בן.
היא טבעונית מאז שהותה בבית האח הגדול יחד עם הפעילה הטבעונית טל גלבוע בשנת 2014.
אקטיביזם.
פמיניזם ופעילות מזרחית.